《幽居即事》
明代·谭大初

净几明窗拙逸轩，閒来真觉日如年。小山丛竹皆成趣，霁月光风不用钱。

谩把琴书消永昼，敢将花柳学前贤。饥餐渴饮无拘碍，谁信尘寰有洞天。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。